"אמרתי לכן שזה הולך להיות השידור החי הטוב ביותר בכל הזמנים"
נטרשה בלינג, מגישת תוכנית הבוקר Studio 10, בסך הכל הייתה אמורה להפוך את בקבוק הקולה בהינתן הסימן, אבל היא עזבה אותו מוקדם מדי וניצלה בנס מפגיעה קשה.
המשקה המוגז התערבב עם החנקן הנוזלי, התפוצץ ונורה לאוויר במהירות אדירה ובמרחק של סנטימטרים ספורים מראשה של בלינג – בזמן שהיא ורוקסי ג'קנקו, אחת האורחות בתוכנית, צרחו באימה. כמה שניות מאוחר יותר, ניתן לראות את אחד הענפים שהיה במסלול התעופה של הבקבוק נופל מהעץ, בעוד שהמנחה אומרת: "אני לא יכולה לשמוע באוזן הימנית שלי".
מדובר בניסוי יחסית פופולארי בקרב יוצרים ברשת, אשר נוהגים לערבב את המשקה המוגז יחד עם התרכובת הכימית הקרה. כאשר החנקן הקר נחשף לנוזל המוגז והחם הוא מתרחב במהירות אדירה, מה שגורם לתגובה שמזכירה שיגור של טיל.
ג 'ייקוב סטריקלינג, מדען וסופר, הופיע בתוכנית הבוקר ביום שלישי האחרון כדי לנהל את הניסוי ולקדם את ספר המדעים שלו. סטריקלינג נוהג לשתף ניסויים מן הסוג הזה בחשבונות המדיה החברתית שלו, כמו גם לפרסם קטעי וידאו של ניסויים בטוחים שילדים יכולים לעשות בביתם או בביה"ס. תחילה, הוא ביצע את הניסוי לבדו ואז הוא מזמין את בלינג לעזור לו.
המגישה תופסת את בקבוק הקולה, בזמן שסטריקלינג שופך את החנקן הנוזלי פנימה. מובן מאליו שאין לבלינג שמץ של מושג מה היא אמורה לעשות ושהיא חוששת מאוד לשלומה האישי. סטריקלינג אומר לה להפוך את הבקבוק כשהוא ייתן לה את הסימן, אבל היא עזבה אותו מוקדם מדי – והבקבוק כמעט הוריד לה את הראש.
"אמרתי לכן שזה הולך להיות השידור החי הכי טוב בכל הזמנים", אומר סטריקלינג בזמן שג'קנקו מתפקעת מצחוק. המדען מדגיש בפני הצופים בבית כי הניסוי הזה לא נמצא בספר שלו, בזמן שבלינג מתאוששת מהרגע המבהיל. לבסוף היא מבקשת מסטריקלינג להזכיר לה את פרטי הביטוח שלו – ברגע שחייב להיות הדבר הכי פאסיב-אגרסיב בטלוויזיה האוסטרלית לשנת 2017 ואולי אפילו כל הזמנים.